ബാലുശ്ശേരി മിനി സിവില് സ്റ്റേഷന് പ്രവൃത്തി ര് ഉടന് ആരംഭിക്കും സച്ചിന് ദേവ് എം.എല്.എ ബാലുശ്ശേരി: ബാലുശ്ശേരി മിനി സിവില് സ്റ്റേഷന് പ്രവൃത്തി ഉദ്ഘാടനം ഓണത്തിനു ശേഷം റവന്യൂ വകുപ്പ് മന്ത്രി കെ. രാജന് നിര്വഹിക്കുമെന്ന് എം.എല്.എ അഡ്വ.കെ. എം സച്ചിന് ദേവ് പറഞ്ഞു. ബാലുശ്ശേരി പറമ്ബിന് മുകളില് വില്ലേജ് ഓഫീസ് നില്ക്കുന്ന സ്ഥലമുള്പ്പെടെ 72 സെന്റ് റവന്യൂ ഭൂമിയിലാണ് മിനി സിവില് സ്റ്റേഷന് നിര്മ്മിക്കുക. ഇതിനായി 15 കോടി രൂപയാണ് സംസ്ഥാന സര്ക്കാര് ബജറ്റില് അനുവദിച്ചിട്ടുള്ളത്. പ്രവൃത്തി ആരംഭിക്കുന്നത് വേഗത്തിലാക്കുന്നതിനായി വിവിധ ഡിപ്പാര്ട്ടുമെന്റുകളുടെ യോഗവും ഇതിനകം എം.എല്.എ വിളിച്ചു ചേര്ത്തു. രണ്ട് ബേസ്മെന്റ് ഫ്ലോറുകള് ഉള്പ്പെടെ ആറ് നിലകളുള്ള ബില്ഡിങ്ങാണ് മിനി സിവില് സ്റ്റേഷന് വേണ്ടി നിര്മ്മിക്കുന്നത്. ഇതോടെ വാടക കെട്ടിടങ്ങളില് പ്രവര്ത്തിക്കുന്ന ഒട്ടുമിക്ക ഗവ. സ്ഥാപനങ്ങളും മിനി സിവില് സ്റ്റേഷനിലേക്ക് മാറ്റാന് കഴിയും. സബ് ട്രഷറി, സബ് രജിസ്ട്രാര് ഓഫീസ്, എക്സൈസ് ഓഫീസ്, എ.ഇ.ഒ ഓഫീസ്, അഗ്രി. ഓഫീസ്, വില്ലേജ് ഓഫീസ് തുടങ്ങിയവയെല്ലാം മിനി സിവില് സ്റ്റേഷനിലേക്ക് മാറും. പ്രതിഭ ഡവലപ്പേഴ്സ് എറണാകുളം എന്ന കമ്ബനിയാണ് കരാറെടുത്തിട്ടുള്ളത്. എം.എല് എ വിളിച്ച യോഗത്തില് ബാലുശ്ശേരി ഗ്രാമപഞ്ചായത്ത് പ്രസിഡന്റ് രൂപലേഖ കൊമ്ബിലാട്, ജില്ലാ പഞ്ചായത്ത് മെമ്ബര് പി.പി പ്രേമ, ഗ്രാമ പഞ്ചായത്ത് മെമ്ബര് പി.എന് അശോകന്, പി.ഡബ്ളിയു.ഡി എക്സിക്യൂട്ടീവ് എന്ജിനിയര് സിന്ധു ആര്.എ, എക്സി. റിനില് പി.മാത്യൂ , എ.ഇ സൗമ്യ .എസ്, കൊയിലാണ്ടി എല്.ആര് തഹസില്ദാര് ഷെറീന, പി.രവീന്ദ്രനാഥ്, നദീഷ് എന്നിവര് പങ്കെടുത്തു.